ઉગમણી બાજુએ કાઠીઓનો કૂવો હતો. પરબની જગ્યામા પાણીની તંગી હતી. કાઠીઓ કુવા ઉપર કૉસચલવી લ્યે એટલે મંડાણનો તમામ સરંજામ ઉપાડીને ઘેર લઇ જાય. શાદુળ ભગતે એક આખો બાવળ કાપી નાખ્યો. તેમાંથી મંડાણનો સરંજામ બનાવ્યો. બનાવીને કુવા ઉપર માંડ્યો. જ્યાં કૉસ હાંકવાનો આદર કરે છે ત્યાં વાવડીના કાઠીઓએ આવીને મંડાણ તોડી કઢાવી નાખ્યું. શાદુળ ભગતને અણછાજતા વેણ કહ્યાં. શાદુલે શાપ આપ્યો કે ‘આકુવા ઉપર કાઠીઓ પણ મંડાણની પેઠે જ ચૂંથાશે.’